# Valelhas

Valelhas$^,$$^,$$^,$ (Valeilles en francés) es una comuna occitana d'Agenés, situada dins lo departament de Tarn e Garona e la region d'Occitània, ancianament de Miègjorn-Pirenèus.

## Toponimia

* Valelhas (atestacions in Valilias en 864, Valariles, en 1269, Valelha en 1271, Sanctus Martinus de Valeilhas en 1698, etc) es d'un tipe latin tardiu Vallicula, de vallis e sufixe -icula, donc un diminutiu de val, qu'a lo sens de « pichonas espandidas de tèrras alluvialas, situadas dins de fons ». Es representat tanben a Varelhes, Varilhas, Era Varelha, Vazeilles-Limandre, Varelha, etc, al singular o al plural.
* Airens (atestat rector Dayren en 1520, Sanctus Petrius d'Ayrens, en 1698, Ayrens sus la mapa de Cassini, St Pierre d'Ayrens en 1789), ven benlèu del nom d'òme latin Arius ambe lo sufixe -ensem, o d'un derivat de aira, del latin area, ambe lo sens de locus qui nec colitur nec aratur, « lòc desbosigat, mès ni cultivat, nimai laurat, donc nus » (lo sens de sòl, aira (per batre), ièra seriá segondari), ambe lo meteis sufixe -ensem. Mès lo sufixe -ensem dona normalament -és; se pòt pensar al sufixe -enc.

## Istòria

La parròquia èra agenesa. A la Revolucion, passèt naturalament en Òut e Garona, dins lo canton de Roquecort, lo districte de Vilanuèva, puèi dins l'[[arrondiment d'Agen, puèi, en 1801, lo canton de Montagut; annexèt Agrens (nom francés) entre 1795 e 1800 (mas la municipalitat èra Valleiles et Agrens en 1793 e la populacion d'Agrens èra recensada a part en 1793, benlèu en 1800). En realitat, Agrens es una cacografia per Airens.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2008 | 2026 | Michel Rouquier | PRG | |
| març de 1977 | 2008 | Etienne Brunet | PRG | conselhièr general (1973-2008) |
| març de 1971 | 1977 | Mesmin Beragnes | | |
| | 1971 | | | |
| Totas las donadas non son pas encara conegudas. |||||
* Abans la refòrma cantonala de 2014, aplicada en 2015, Valelhas èra del canton de Montagut de Carcin, ara, es del canton del País de Sèrras Sud Carcin.

## Demografia

modificar « persona »  v · d · m 
Evolucion demografica Populacion comunala actuala (2013): 236, totala: 240 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 400 | 490 | 755 | 765 | 623 | 631 | 656 | 608 | 625 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 618 | 615 | 577 | 540 | 530 | 508 | 481 | 522 | 485 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 525 | 514 | 503 | 429 | 402 | 422 | 380 | 309 | 287 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 281 | 239 | 263 | 250 | 290 | 266 | 237 | 233 | 235 236 |
| 2009 | 2010 |
| 233 235 | 233 237 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* Agrens (nom francés), o puslèu Airens, qu'aviá 260 abitants en 1793, foguèt annexada entre 1795 e 1800, mas la comparason de las donadas fa pensar que foguèt pas comptabilizada qu'en 1806 (sense certitud).

## Veire tanben

* Comunas de Tarn e Garona

## Nòtas

* ↑ Pojada, Patrici (2009). Repertòri toponimic de las comunas de la region Miègjorn-Pirenèus. Nouvelles Éditions Loubatières. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ https://archive.org/details/pouillhistoriq00dure/page/362/mode/2up?view=theater
* 1 2 3 Paul Burgan, André Lafon, Toponymie du Tarn-et-Garonne, Association Antonin Perbosc, 2006, p. 240-241
* 1 2 http://cassini.ehess.fr/cassini/fr/html/fiche.php?select_resultat=38718
* Portau de Guiana